หุ้นสหรัฐฯปิดบวกต่อเนื่อง
ตลาดหุ้นสหรัฐฯ ปิดบวกต่อเนื่อง ดาวโจนส์เพิ่มขึ้น 50.22 จุดขณะที่ราคาน้ำมันลอนดอนขยับลง
12 มี.ค. 2556

ตลาดหุ้นสหรัฐฯ ปิดบวกต่อเนื่อง ดาวโจนส์เพิ่มขึ้น 50.22 จุดขณะที่ราคาน้ำมันลอนดอนขยับลง 
ตลาดหุ้นสหรัฐฯวานนี้(11มี.ค.) ปิดบวกต่อเนื่อง ด้วยดาวโจนส์ทุบสถิติสูงสุดตลอดกาลเป็นวันที่ 5 ติดต่อกัน จากสัญญาณการฟื้นตัวของเศรษฐกิจอเมริกาและนักลงทุนเชื่อมั่นต่อประสิทธิภาพของมาตรการกระตุ้นเศรษฐกิจของเฟด       ดัชนีหุ้นดาวโจนส์เพิ่มขึ้น 50.22 จุด (0.35 เปอร์เซ็นต์) ปิดที่ 14,447.29 จุด แนสแดค เพิ่มขึ้น 8.50 จุด (0.26 เปอร์เซ็นต์) ปิดที่ 3,252.87 จุด เอสแอนด์พี เพิ่มขึ้น 5.04 จุด (0.32 เปอร์เซ็นต์) ปิดที่ 1,556.22 จุด ห่างจากสถิติปิดสูงสุดตลอดกาลที่เคยทำเอาไว้เมื่อวันที่  9 ตุลาคม 2007 เพียงแต่ 9 จุด ขณะที่ราคาน้ำมันลอนดอนขยับลง สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 11 เซนต์ ปิดที่ 92.06 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 63 เซนต์ ปิดที่ 110.22 ดอลลาร์ต่อบาร์เรล